এদিকে, প্রধানমন্ত্রীর নির্দেশ পেয়ে স্বরাষ্ট্রমন্ত্রী আসাদুজ্জামান খান কামালও মাদকের বিরুদ্ধে যুদ্ধ ঘোষণা করেছেন। আইনশৃঙ্খলা বাহিনীর সদস্যরা ইতিমধ্যে দেশের বিভিন্ন স্থানে মাদকবিরোধী অভিযান শুরু করেছেন। তাদের অভিযানে প্রতিদিনই দেশের বিভিন্ন স্থানে কথিত বন্দুকযুদ্ধে কয়েকজন করে মারা যাচ্ছে। সর্বশেষ শনিবার রাতে ফেনী, যশোর, বরিশাল, ময়মনসিংহ, দিনাজপুর ও টাঙ্গাইলে পুলিশের সঙ্গে কথিত বন্দুকযুদ্ধে ৬ জন নিহত হয়েছে। পুলিশ বলছে, ৬ জনের মধ্যে ৫ জনই মাদক ব্যবসায়ী।